stanford-oval/wikipedia huggingface dataset:
ריקי ברנס
ביוגרפיה > 2008 > אלוף אולימפי ושיאן עולם

במבחנים האמריקאים לאולימפיאדת בייג'ינג (2008) שנערכו באומהה, נברסקה בתחילת יולי 2008 סיים ברנס במקום שלישי במשחה ל-200 מטר חופשי בתוצאה של 1:46.14 דקות, אחרי מייקל פלפס (1:44.10 דקות) ופיטר ונדרקיי (1:45.85 דקות) ונכלל במשלחת האמריקאית למשחקים האולימפיים. חודש לאחר מכן, במשחקים עצמם הוא זכה במדליית זהב במשחה שליחים 4x200 מטר חופשי ביחד עם מייקל פלפס, ראיין לוכטה ופיטר ונדרקיי בשיא עולם חדש של 6:58.56 דקות, שיפור של כ-5 שניות לשיא העולם בן השנה של ארצות הברית. במשחה הגמר הוא שחה ב"זינוק שליחים" תוצאה של 1:46.29 דקות. בשלב המוקדמות הוא שחה ב"זינוק שליחים" תוצאה של 1:45.47 דקות, 4 מאיות מהר יותר מחברו קליט קלר (1:45.47 דקות) ולכן נבחר לשחות במשחה הגמר.
ביוגרפיה > 2009

באליפות ארצות הברית שנערכה באינדיאנפוליס, אינדיאנה בתחילת יולי 2009 סיים ברנס במקום רביעי במשחה ל-200 מטר חופשי בשיא אישי חדש של 1:45.73 דקות ובמקום שישי במשחה ל-100 מטר חופשי בשיא אישי חדש של 48.44 שניות.
שלושה שבועות לאחר מכן, באליפות העולם שנערכה ברומא, איטליה בסוף יולי הוא זכה בשתי מדליות זהב, במשחה שליחים 4x200 מטר חופשי ביחד עם מייקל פלפס, דייוויד וולטרס וריאן לוכטה בשיא עולם חדש של 6:58.55 דקות, שיפור במאית אחת לשיא העולם בן השנה של ארצות הברית, לפני רוסיה (6:59.15 דקות) ואוסטרליה (7:01.65 דקות), כשחיין שני הוא קבע ב"זינוק שליחים" תוצאה של 1:44.13 דקות, התוצאה המהירה במשחה. בשלב המוקדמות כשחיין ראשון הוא קבע שיא אישי חדש של 1:44.95 דקות, התוצאה הרביעית באליפות, אחרי שלושת הזוכים במדליות במשחה הגמר האישי. מדליית זהב שנייה במשחה שליחים 4x100 מטר חופשי לאחר ששחה בשלב המוקדמות, כשחיין שלישי הוא שחה ב"זינוק שליחים" תוצאה של 48.19 שניות. במהלך הזינוק למשחה נקרע בגד הים שלו והישבן שלו נחשף.
ביוגרפיה > 2010

באליפות הפאן פסיפיק בשחייה שנערכה באירוויין, קליפורניה באוגוסט 2010 זכה ברנס במדליית זהב במשחה שליחים 4x200 מטר חופשי ביחד עם מייקל פלפס, פיטר ונדרקיי וראיין לוכטה שיא אליפות חדש של 7:03.84 דקות. כשחיין שלישי הוא שחה ב"זינוק שליחים" תוצאה של 1:46.49 דקות. נוסף לכך, הוא סיים ראשון בגמר ב' (תוצאה שביעית כללי) במשחה ל-200 מטר חופשי בתוצאה של 1:47.45 דקות.
באליפות העולם (בריכת 25 מטר) שנערכה בדובאי בדצמבר אותה שנה הוא זכה במדליית כסף 4x200 מטר חופשי ביחד עם פיטר ונדרקיי, ראיין לוכטה וגארט וובר-גייל בתוצאה של 6:49.58 דקות, אחרי רוסיה שקבעה שיא עולם חדש של 6:49.04 דקות ולפני צרפת (6:53.05 דקות). כשחיין רביעי הוא קבע ב"זינוק שליחים" תוצאה של 1:42.38 דקות. נוסף לכך, האו סיים במקום רביעי במשחה שליחים 4x100 מטר חופשי בתוצאה של 3:06.10 דקות, כשחיין שלישי הוא קבע ב"זינוק שליחים" תוצאה של 46.79 שניות.
ביוגרפיה > 2011

באליפות העולם שנערכה בשנגחאי, סין בסוף יולי הוא זכה במדליית זהב בפעם השנייה ברציפות במשחה שליחים 4x200 מטר חופשי ביחד עם מייקל פלפס, פיטר ונדרקיי וראיין לוכטה בתוצאה של 7:02.67 דקות, לפני צרפת (7:04.81 דקות) וסין (7:05.67 דקות), כשחיין שלישי הוא שחה ב"זינוק שליחים" תוצאה של 1:46.51 דקות.
ביוגרפיה > 2012

במבחנים האמריקאים לאולימפיאדת לונדון (2012) שנערכו באומהה בסוף יוני 2012 סיים ברנס במקום שלישי במשחה ל-200 מטר חופשי בתוצאה של 1:46.56 דקות, אחרי מייקל פלפס (1:45.70 דקות) וראיין לוכטה (1:45.75 דקות) ובמקום רביעי במשחה ל-100 מטר חופשי בתוצאה של 48.80 שניות. במשחקים האולימפיים עצמם הוא זכה בשתי מדליות, זהב וכסף. מדליית זהב בפעם השנייה ברציפות במשחה שליחים 4x200 מטר חופשי ביחד עם ראיין לוכטה, קונור דווייר ומייקל פלפס בתוצאה של 6:59.70 דקות, לפני צרפת (7:02.77 דקות) וסין (7:06.30 דקות), כשחיין שלישי הוא קבע ב"זינוק שליחים" תוצאה של 1:45.27 דקות. מדליית כסף במשחה שליחים 4x100 מטר חופשי לאחר ששחה בשלב המוקדמות. כשחיין שלישי הוא שחה ב"זינוק שליחים" תוצאה של 48.52 שניות. נוסף לכך, הוא סיים במקום תשיעי במשחה ל-200 מטר חופשי בתוצאה של 1:46.87 דקות.
ביוגרפיה > 2013 > שיאן ארצות הברית

באליפות ארצות הברית בבריכת 25 יארד שנערכה ב-7 במרץ 2013 הוא קבע במשחה ל-200 יארד חופשי שיא ארצות הברית חדש של 1:31.31 דקות, שיפור לשיא בן 4 השנים של דייוויד ולטרס (1:31.72 דקות). שיא זה נשבר לאחר 3 שנים על ידי טאונלי האס (1:30.46 דקות).
באליפות העולם שנערכה בברצלונה, ספרד בסוף יולי ותחילת אוגוסט אותה שנה הוא זכה בשתי מדליות, זהב וכסף. מדליית זהב בפעם השלישית ברציפות במשחה שליחים 4x200 מטר חופשי ביחד עם קונור דווייר, ריאן לוכטה וצ'רלי הוצ'ין בתוצאה של 7:01.72 דקות, לפני רוסיה (7:03.92 דקות) וסין (7:04.74 דקות), כשחיין רביעי הוא שחה ב"זינוק שליחים" תוצאה של 1:45.39 דקות. מדליית כסף במשחה שליחים 4x100 מטר חופשי, לאחר ששחה בשלב המוקדמות. כשחיין שלישי הוא קבע ב"זינוק שליחים" תוצאה של 47.56 שניות.
שיאים אישיים > בריכה אולימפית

100 מטר חופשי: 48.44 שניות (2009)
200 מטר חופשי: 1:44.95 דקות (2009)
100 מטר פרפר: 51.98 שניות (2009)
שיאים אישיים > בריכת 25 מטר

100 מטר חופשי: 46.60 שניות (2011)
200 מטר חופשי: 1:42.68 דקות (2011)
שיאים אישיים > בריכת 25 יארד

200 מטר יארד חופשי: 1:31.31 דקות (2013), שיא ארצות הברית בעבר
הערות שוליים

↑  Cyd Zeigler, Swimmer Ricky Berens bares all in race, Out Sports ‏ Jul 28, 2009 (באנגלית)
רייצ'ל הילסון

| --- | --- |
אין תמונה חופשית
 לידה:  30 באוקטובר 1995 (בת 28) בולטימור, ארצות הברית 
 שם לידה:  Rachel Naomi Hilson 
 מדינה:  ארצות הברית 
 תקופת הפעילות:  מ-2010 
 מקום לימודים:  בית הספר לאמנויות של בולטימור  אוניברסיטת ניו יורק 
 פרופיל ב-IMDb
 
רייצ'ל נעמי הילסון (באנגלית: Rachel Hilson נולדה ב-30 באוקטובר 1995) היא שחקנית אמריקאית. היא החלה את הקריירה שלה בשנת 2010 בתפקיד ניסה דלמר בדרמה המשפטית של CBS "האישה הטובה". וידועה בעיקר מתפקידה בסדרה "החיים עצמם" ובתפקיד הראשי, מיה ברוקס, בדרמת הנעורים הלהט"בית של הולו, "באהבה, ויקטור".
ביוגרפיה > חיים מוקדמים

רייצ'ל נעמי הילסון נולדה ב-30 באוקטובר 1995 בבולטימור, מרילנד. היא בתם של אניטה ורוברט הילסון. יש לה אחות בשם קימברלי הילסון החלה לרקוד בגיל 3.
כמו לילדים אחרים בגילה, היו לה שאיפות רבות כולל להיות מנתחת, אסטרונאוטית. אך בזכות מיי ג'מיסון, מגישת חדשות וסופרת, שכתבה ואיירה ספרים על נייר מדפסת, התשוקות שלה לריקוד הועצמו. הילסון אמרה בראיון למגזין מאחורי הקלעים: "הקדשתי את חיי לפיצוחי אגוזים, רסיטלים באביב, מחנות ריקודים" ושחזור סצנות מהסרט מרכז הבמה משנת 2000, בכיכובה של זואי סלדנה. הליסון התגלתה על ידי סוכן כישרונות כבר בגיל 12. באותו קיץ, אמה שכנעה אותה ללמוד ב-Broadway Artist Alliance בניו יורק. בזמן שהיא עברה אודישן לחטיבת המחול, הילסון גם נאלצה לבצע מונולוג ולשיר. לאחר מכן היא גויסה על ידי הסוכנת העתידית שלה, ננסי קרסון, מסוכנות קרסון-אדלר, לרקוד בפרקים של סדרת הילדים המוזיקלית, "נווה עצלנות". לאחר שנסעה לאיסלנד עם אמה להקלטות, הילסון חתמה על חוזה ייצוג עם קרסון. משם היא עברה אודישן לבית הספר לאמנויות בבולטימור. שם המשיכה הילסון לרקוד ולשחק, ואפילו לקחה חלק בפעילויות ספורט. הילסון מציינת כי בזכות תוכנית התיאטרון בה לקחה חלק בתיכון הצליחה להתגבר על הביישנות שלה. לאחר התיכון, הילסון למדה בבית הספר ללימודים אינדיבידואליים באוניברסיטת ניו יורק. לאורך הקריירה שלה בקולג', הילסון הופיעה במספר הפקות תיאטרון כולל המלט. היא סיימה את לימודיה ב-2018 עם התמחות בכתיבה והשתתפות בתחרות ריצה. בזמן לימודיה בקולג', הילסון עבדה במאפייה, ואפילו שירתה את השחקנית לופיטה ניונגו בשלב מסוים.
ביוגרפיה > קריירה > 2010–2018: "האישה הטובה" ותפקידים מוקדמים

כאשר התגוררה הילסון בבולטימור לצד אמה, היא הייתה נוהגת לנסוע באוטובוס לניו יורק לאודישנים. הן היו מרוצות כאשר קיבלה הזמנה לאודישנים הראשונים שלה, שאחד מהם היה סרט קצר והשני, לסדרת הדרמה "האישה הטובה" שבה שיחקה את דמותה של ניסה. תפקיד זה היה הופעת הבכורה שלה בטלוויזיה, כאשר היא רק בת 15. בראש הסדרה היו ג'וליאנה מרגוליס וג'וש צ'ארלס. במאמר למגזין האמריקאי Backstage, הילסון התעקשה שהבחירה שלה לתפקיד הייתה רק מזל וכי התמודדה עם לא מעט תשובות שליליות באודישנים לאחר מכן. עם זאת, במהלך העשור הבא, הילסון הופיעה ככוכבת אורחת בפרקים בודדים במספר סדרות טלוויזיה בפריים טיים. היא הופיעה ב"רופא להשכיר", "אלמנטרי", "האחות ג'קי", "הרומן", "מזכירת המדינה", "האמריקאים" ו"חוק וסדר: מדור מיוחד". מאוחר יותר, הילסון כיכבה לצד האלי ברי בסרטה העלילתי הראשון, "מלכים", שהוקרן בבכורה בפסטיבל הסרטים הבינלאומי בטורונטו 2017. הסרט זכה לתפוצה נרחבת באפריל 2018. הילסון הודתה שיש לה תגובה אלרגית מביכה לאיפור וכשפגשה לראשונה את ברי, היא העניקה לה במתנה ערכת פנים. עם זאת, הפרויקט היה "הגשמת חלום" עבור הילסון. באותה שנה, היא חזרה בתור הרמוני בסדרת הדרמה המוזיקלית של NBC, "לעלות". הילסון הופיעה בכל 10 הפרקים והתפקיד דרש ממנה לשיר ולשחק. עבור הילסון, זאת הייתה חוויה שהחזירה אותה לתקופת התיכון.
ביוגרפיה > קריירה > 2019–2022: "החיים עצמם", "באהבה, ויקטור" ו"לייקרס"

בשנת 2019, שיחקה הליסון בסדרה "החיים עצמם", בתור הגרסה המתבגרת בת' פירסון, בגילומה של סוזן קלצ'י ווטסון. הילסון שיחקה עם השחקנית פלישיה רשאד אשר גילמה בסדרה את אמה של בת'. הילסון, שאפילו לא החזיקה בטלוויזיה באותו הזמן, צפתה ברצף בכל הסדרה לאחר שנבחרה לגלם את התפקיד. ב-30 באוגוסט 2019, הילסון נבחרה לגלם את מיה בדרמת הנעורים הלהט"בית של הולו, "באהבה, ויקטור", אשר מהווה המשכון לסרט "באהבה, סיימון" משנת 2018. הסופרים אייזק אפטאקר ואליזבת ברגר למעשה חידשו את הדמות עבור הילסון. הילסון נבחנה בעבר לתפקיד אבי, בסרט המקורי, שבסופו של דבר הלך לאלכסנדרה שיפ. תפקידה של מיה הוא למעשה התפקיד הקבוע הראשון של הילסון בסדרת טלוויזיה. באופן אירוני, הילסון צפתה בסרט באהבה, סיימון בפעם הראשונה רגע לפני שנבחרה לגלם את מיה. לאחר שנבחרה לתפקיד, היא קראה את "סיימון מוצא את דרכו", הרומן שהיווה השראה לסרט. לדברי הילסון, מיה העניקה לה "את ההזדמנות לספר סיפור ייחודי ורב ניואנסים על נערה צעירה ומתבגרת שחורה". הילסון גילמה את דמותה של מיה במשך 3 עונות עד יוני 2022, בה הסדרה סיימה את שידוריה. ב-21 באוגוסט 2021, הילסון הצטרפה לצוות השחקנים של "לייקרס: קבוצה מנצחת", של HBO.
פילמוגרפיה > סרטים

| שנה | שם הסרט | תפקיד | הערות |
| --- | --- | --- | --- |
| 2013 | קאס | קאס מוריס | תפקיד ראשי |
| 2017 | לילה | ג'ס | סרט קצר |
| 2017 | מלכים | ניקול פטרסון | סרט עצמאי |
| 2019 | כשישנו | אלינור | סרט קצר |
| 2023 | אדום, לבן וכחול מלכותי | נורה | סרט של פריים וידאו |
פילמוגרפיה > טלוויזיה

| שנה | שם הסדרה | תפקיד | הערות |
| --- | --- | --- | --- |
| 2010 | האישה הטובה | ניסה דלמר | תפקיד חוזר: 7 פרקים |
| 2012 | רופא להשכיר | אחיינית 1 | פרק: "רגלים מחול" |
| 2015 | אלמנטרי | לקסי | פרק: "לזורע כסף" |
| 2015 | הסטירה | ליז | פרק: "קוני" |
| 2015 | האחות ג'קי | מטופלת | פרק: "ג'קי והזאב" |
| 2015 | הרומן | מדריכת סיורים לסטודנטים | פרק: "208" |
| 2016 | מזכירת המדינה | בקה | פרק: "השכלה גבוהה" |
| 2017 | האמריקאים | לינדה | פרק: "הדיוויזיה הסובייטית" |
| 2018 | חוק וסדר: מדור מיוחד | טיאנה ויליאמס | פרק: "השומר" |
| 2018 | לעלות | הרמוני קרטיס | תפקיד חוזר: 10 פרקים |
| 2019 | פוסי/ורדון | ג'יין | פרק: "החיים הם קברט" |
| 2019 | First Wives Club | מייגן | פרק: "לספר סיפורים" |
| 2019 | החיים עצמם | בת' קלארק | תפקיד חוזר: 11 פרקים |
| 2020 | תחזוקה גבוהה | היילי | פרק: "בק-פלש" |
| 2020–2022 | באהבה, ויקטור | מיה ברוקס | תפקיד קבוע |
| 2021 | אימה אמריקאית 10 | ג'יימי הווארד | תפקיד חוזר: 4 פרקים |
| 2022 | לייקרס: קבוצה מנצחת | סינדי דיי | תפקיד קבוע |
הערות שוליים

↑  "Rachel Hilson - Actress". TV Insider. TVGM Holdings, LLC. נבדק ב-5 במרץ 2022. {{cite web}}:  (עזרה)
1 2  Andreeva, Nellie; Petski, Denise (7 בפברואר 2019). "'This Is Us' Casts Young & Teen Beth; Carl Lumbly To Play Her Father". Deadline Hollywood. Penske Media Corporation. נבדק ב-5 במרץ 2022. {{cite web}}:  (עזרה)
1 2 3 4 5  Jackson, Kai (23 בנובמבר 2010). "Baltimore Teen To Debut On 'The Good Wife'". WJZ-TV. נבדק ב-5 במרץ 2022. {{cite news}}:  (עזרה)
↑  "Virginia Lawrence". Obituaries. Roanoke-Chowan News-Herald. 28 ביולי 2009. נבדק ב-5 במרץ 2022. {{cite news}}:  (עזרה)
1 2 3 4  Hilson, Rachel (8 ביולי 2020). "'Love, Victor' Star Rachel Hilson's Secret to Success? Eternal Curiosity". Backstage. נבדק ב-9 במרץ 2022. {{cite web}}:  (עזרה)
↑  Fujii, Andrea (16 בינואר 2012). "Baltimore Teenager Lands Recurring Role On CBS Hit Series 'The Good Wife'". WJZ-TV. נבדק ב-6 במרץ 2022. {{cite news}}:  (עזרה)
1 2  Britto, Brittany (13 במרץ 2018). "Baltimore School for the Arts alum to appear in NBC drama 'Rise,' Halle Berry movie 'Kings'". The Baltimore Sun. Tribune Publishing. נבדק ב-9 במרץ 2022. {{cite news}}:  (עזרה)
1 2  Walsh, Erin (6 ביולי 2020). "RACHEL HILSON". sbjct. נבדק ב-8 במרץ 2022. {{cite web}}:  (עזרה)
1 2  "Alumna Rachel Hilson Stars in "Love, Victor"". News. NYU Gallatin. 17 ביוני 2020. נבדק ב-8 במרץ 2022. {{cite web}}:  (עזרה)
↑  Frederick, Candice (26 ביוני 2020). "'Love, Victor' Star Rachel Hilson Knows That Self-Care Is an Act of Resistance". Shondaland. נבדק ב-10 במרץ 2022. {{cite web}}:  (עזרה)
↑  Rueben (16 ביוני 2020). "Salute to Rising Stars". NiceGirlsTV.com. נבדק ב-8 במרץ 2022. {{cite web}}:  (עזרה)
↑  Danielle, Britni (19 בפברואר 2020). "'This Is Us' Guest Star Rachel Hilson Talks Working With Phylicia Rashad And Playing Teenage Beth: 'Behind Every Strong Woman Is Some History'". Essence. נבדק ב-8 במרץ 2022. {{cite web}}:  (עזרה)
↑  Petski, Denise (30 באוגוסט 2019). "'Love, Simon': Rachel Naomi Hilson Joins Disney+ Series In Recasting". Deadline Hollywood. Penske Media Corporation. נבדק ב-6 במרץ 2022. {{cite web}}:  (עזרה)
↑  Trapunski, Charles (18 ביוני 2020). "INTERVIEW: LOVE, VICTOR'S RACHEL HILSON". Brief Take. נבדק ב-8 במרץ 2022. {{cite web}}:  (עזרה)
↑  Dominick, Nora (14 ביוני 2021). "Rachel Hilson On Being "Proud" Of Mia In "Love, Victor" Season 2 And How It Was Important Mia "Advocated" For Herself". BuzzFeed. נבדק ב-8 במרץ 2022. {{cite web}}:  (עזרה)
↑  Delgado, Sara (3 ביולי 2020). "interview | rachel hilson". Schön! Magazine. נבדק ב-8 במרץ 2022. {{cite web}}:  (עזרה)
↑  Otterson, Joe (21 באוגוסט 2021). "Bo Burnham Exits HBO's LA Lakers Series, Five More Added to Cast". Variety. Penske Media Corporation. נבדק ב-9 במרץ 2022. {{cite web}}:  (עזרה)
רייצ'ל האריס

| --- | --- |

 לידה:  12 בינואר 1968 (בת 56) וושינגטון, ארצות הברית 
 שם לידה:  Rachael Elaine Harris 
 מדינה:  ארצות הברית 
 תקופת הפעילות:  מ-1992 
 מקום לימודים:  אוניברסיטת אוטרביין (1989)  תיכון תומאס וורתינגטון 
 בן או בת זוג:  Christian Hebel (2015–2019) 
 מספר צאצאים:  2
 פרופיל ב-IMDb
 
רייצ'ל איליין האריס (באנגלית: Rachael Elaine Harris; נולדה ב-12 בינואר 1968) היא שחקנית וקומיקאית אמריקאית. ידועה בתור מי ששיחקה את דמותה של סוזן הפלי בסדרת סרטי "יומנו של חנון" ובין היתר בזכות תפקידה בתור ד"ר לינדה מרטין בסדרה "לוציפר".
ביוגרפיה

האריס נולדה בוושינגטון, אוהיו. היא סיימה את לימודיה בבית הספר התיכון וורטינגטון בשנת 1986 ובאוניברסיטת אוטרביין (אנ') בשנת 1989, וקיבלה תואר ראשון באמנויות התיאטרון.
קריירה > במה

האריס הופיעה עם להקת הקומדיה המאולתרת בלוס אנג'לס "הגראונדלינגס" ולימדה בבית הספר "גראונדלינגס".
מחוץ לברודוויי היא הופיעה בהצגה באהבה, הפסד ומה שלבשתי.
קריירה > טלוויזיה

היא הופיעה לראשונה בטלוויזיה בשנת 1993. אחרי הופעתה בסדרה "מסע בין כוכבים: וויאג'ר". ב-1997, האריס קיבלה תפקיד חוזר ב"אחות, אחות" של רשת השידור האמריקאית The WB. תוכניות נוספות בהן הופיעה כוללות את עונת הדיילי שואו בשנים 2002–2003, וכן תפקידי אורח בתוכניות "רינו 911!", "הבית הלבן", "החבר'ה הטובים", "חברים", "תרגיע", "מונק", "CSI: חקירת זירת פשע" ו"עקרות בית נואשות". בנובמבר 2008. האריס שיחקה את תפקיד המשנה של קווין שקט, המאפרת האישית של קירסטי אלי, בסדרת "Fat Actress" בשנים 2005-2009. היא הופיעה גם בסדרה "Suits" כשילה סאס.
האריס הופיעה מספר פעמים בסרטים תיעודיים בערוץ הטלוויזיה VH1. בסיטקום "קוגר טאון" היא שיחקה את שאנה, אישה שהרשת מתארת כ"אויבת" של ג'ול. גם ב-ABC, הופיעה כשחקנית אורחת בסדרה "משפחה מודרנית" בתפקיד אמיליה, מסעדנית ואמא לחברתה של לילי פריצ'ט.
במרץ 2014, החלה האריס לשחק בתפקיד חדש בסדרה קצרה "ששרדו את ג'ק" עם כריסטופר מלוני. במרץ 2015 לוהקה האריס ללינדה, המטפלת של לוציפר בסדרה המקורית של נטפליקס "לוציפר".
בשנת 2018, הופיעה האריס לצד שריל היינס בסדרת הריאליטי "מטבחי הגיהנום" שם הם ישבו בשולחן השף של הצוות הכחול בפרק "Hell Hell Freezes Over".
בשנת 2023 החלה לגלם את נורה בסדרת האימה "צמרמורת" המבוססת על סדרת הספרים באותו השם מאת הסופר ר. ל. סטיין, ושודרה בהזרמת המדיה "דיסני+" ו"הולו".
בשנת 2024 יצא הסרט הקרב על הפופ-טארט בו היא משחקת. באותה שנה שיחקה בסרט אם הכלה לצדה של ברוק שילדס.
קריירה > קולנוע

בשנת 2009 שיחקה את מליסה, חברתו של סטו בסרט "בדרך לחתונה עוצרים בווגאס".
בשנת 2010 שיחקה את סוזן הפלי, אמו של גרג הפלי בסרט "יומנו של חנון". היא חזרה לגלם את הדמות ב-2011 בסרט השני בסדרה "רודריק שולט" ובסרט השלישי "קיץ קטלני".
בשנת 2023 גילמה את ד"ר לואיז שמיקל טרנר בסרט הקומדיה "זמנכם עבר" שביים וכתב ביל בר עבור נטפליקס.
חיים אישיים

בין 2015–2019 הייתה האריס נשואה לכנר כריסטיאן הייבל. בנם הראשון נולד ב-19 ביולי 2016. בנם השני נולד ב-25 באוגוסט 2018.
הערות שוליים

↑  "UPI Almanac for Sunday, Jan. 12, 2020". United Press International. 12 בינואר 2020. אורכב מ-המקור ב-13 בינואר 2020. נבדק ב-27 ביוני 2020. …actor Rachael Harris in 1968 (age 52) {{cite news}}:  (עזרה)
↑  "Rachael Harris Biography". Tvguide.com. נבדק ב-2011-03-12.
↑  Alper, Aaron (במרץ 2005). "Rachael Harris Sounds Off". Tampa Bay Times. AaronAlper.com. {{cite web}}:  (עזרה)
1 2  "Rachael Harris: Celebrity: Biography". TVGuide.com. נבדק ב-16 בפברואר 2016. {{cite web}}:  (עזרה)
↑  Harris, Malcolm (2010-07-20). "Now Playing: "Love, Loss and What I Wore"". One Dress Project. אורכב מ-המקור ב-2012-03-27. נבדק ב-2011-07-16.
↑  O'Connor, Mickey. "Rachael Harris Signs On to Cougar Town". TVGuide.com.
↑  Rodman, Sarah (2014-03-26). "In 'Surviving Jack,' Meloni slips comfortably into comedy". Boston Globe. נבדק ב-2014-03-28.
↑  Yohannes, Alamin (14 במרץ 2015). "D.B. Woodside And Rachael Harris Board 'Lucifer'". DCtvuniverse.com. {{cite web}}:  (עזרה)
↑  Calvario, Liz (22 באוגוסט 2019). "'Lucifer' Star Rachael Harris and Husband Christian Hebel Divorcing After 4 Years of Marriage". Entertainment Tonight. נבדק ב-23 באוגוסט 2019. {{cite web}}:  (עזרה)
↑  Corinthios, Aurelie (22 באוגוסט 2019). "Lucifer's Rachael Harris Files for Divorce from Christian Hebel After 4 Years of Marriage". People. נבדק ב-23 באוגוסט 2019. {{cite web}}:  (עזרה)
↑  "Actress Rachael Harris, 48, Welcomes a Baby Boy!". Life & Style. 10 באוגוסט 2016. נבדק ב-23 באוגוסט 2019. {{cite web}}:  (עזרה)
| --- | --- |
בקרת זהויות :  BIBSYS: 11042724  BNE: XX5147751  BnF: cb165071940 (data)  GND: 142416975  ISNI: 0000 0001 1949 0028  LCCN: no2005070414  MusicBrainz: 9a4a7b1a-8775-46f6-a98f-7ac67adab129  NKC: xx0194086  NLG: 81196  NLK: KAC2020M2521  VIAF: 41575962   WorldCat (עם VIAF): 41575962 
האריס בפסטיבל פסטיבל הסרטים טרייבקה בשנת 2007.
קרן ישראל לנפגעי חוט שדרה

| --- | --- |
 מדינה:  ישראל 
 מטה הארגון:  ירושלים 
 תקופת הפעילות:  2002–הווה (כ־22 שנים) 
 www.ifsci.co.il
 
קרן ישראל לנפגעי חוט שדרה היא עמותה ללא כוונות רווח, הפועלת לעידוד ולמימון מחקר ופיתוח כדי לקדם את הריפוי, הטיפול והשיקום של נפגעי חוט השדרה בישראל.
פגיעות בחוט השדרה

פגיעות בחוט השדרה גורמות נכות קשה ואובדן תפקודי לנפגע. חומרת הפגיעה משתנה לפי מיקום הפגיעה בחוט השדרה, עוצמת הנזק ומידת הפיכותו. 
מידת הריפוי וההחלמה תלויה ביכולת ההתחדשות של תאי העצב, וביצירה מחודשת של החיבורים בין תאי העצב ושלוחותיהם לבין העצבים ההיקפיים. נכון לשנת 2010, יכולת ההתחדשות מוגבלת ביותר וטרם נמצאה דרך יעילה לשחזור התאים שנפגעו. עם זאת, מתבצעים מחקרים בתחום זה בעולם ובישראל. ישראל נחשבת למובילה מבחינת היכולות והמומחים לנושא, אך המחקר בה דל בשל היעדר תקציב עבור עלויות המחקר הגבוהות בתחום.
הקמת הקרן

ב-27 בנובמבר 2001 פגע ירי מחבלים ברכב בו נסעה חנה ברט עם שניים מילדיה. חנה, שהגנה בגופה על ילדיה, נפגעה בחוט השדרה ורותקה לכסא גלגלים. תוך כדי ההתמודדות היומיומית עם הנכות, התוודעו חנה ברט, בני משפחתה וידידיה למצבם חסר התקווה של נפגעי חוט שדרה - תוצאה של היעדר משאבים למחקר שיקדם את סיכויי ההחלמה והשיקום. יחד הקימו את קרן ישראל לנפגעי חוט שדרה, כדי לגייס משאבים למחקר ולפיתוח בתחום ולהעניק לנפגעים אפשרויות שיקום, טיפול וריפוי.
מטרות

קרן ישראל לנפגעי חוט שדרה פועלת לעידוד המחקר בתחום השיקום, הטיפול והריפוי של נפגעי חוט שדרה. זאת באמצעות מימון מחקרים וגיוס כספים למחקר בתחום.
בשיתוף רופאים, מדענים ונציגי הנפגעים, פונה הקרן לחוקרים ולמוסדות בריאות ברחבי הארץ ומעניקה מימון וליווי למחקרים חיוניים נבחרים.
פעילויות

קרן ישראל מקדמת מחקרים בתחום הפגיעות בחוט השדרה, ומעניקה מלגות למחקרים נבחרים העוסקים באבחון הפגיעות, במניעת סיבוכים ובפיתוח אביזרים, טכניקות ושיטות טיפול, ריפוי ושיקום חדישות.
בהתייעצות עם חוקרים ומומחים ידועי שם בתחומם ותוך קשר מתמיד עם ציבור הנפגעים בישראל, מאתרת הקרן את הנושאים החיוניים, המועילים ובעלי החשיבות הרבה ביותר הדורשים מחקר. אחת למספר חודשים מפרסמת הקרן קול קורא לקבלת הצעות מחקר בנושאים שנקבעו, באמצעות פניה לרופאים, לחוקרים, למהנדסים ביו-רפואיים ולמחלקות למחקר רפואי באוניברסיטאות ובבתי הספר לרפואה.
ההצעות העומדות באופן המיטבי בדרישות הקרן זוכות למימון ולליווי, באופן מדורג ובמקביל להתקדמות המחקר. כך מובטחת תמיכה במחקרים המאפשרים יישום מעשי ואפקטיבי העונה לצרכיהם של הנפגעים.
בנוסף פועלת הקרן לארגון ימי עיון מקצועיים וכנסים רפואיים, ומנהלת מעקב אחר התפתחות הידע והמידע בתחום, כדי לקדם את המודעות לנושא ולהגיש לנפגעים מידע ועידוד.
לצורך השגת מטרותיה, פועלת הקרן לגיוס כספים וסיוע בארץ ובעולם באמצעות פניה לרשויות, לארגונים ולתורמים.
עד כה סייעה הקרן למחקר ולפיתוח מגוון אמצעי טיפול ושיקום המשרתים מאות נפגעי חוט שדרה בבתים, בבתי חולים ובמוסדות שיקום. מחקרים נוספים מצויים בעיצומם.
חברי ההנהלה

כל חברי הנהלת הקרן פועלים בהתנדבות מלאה:
אברהם רוטשטיין - יו"ר הנהלת הקרן, יועץ אסטרטגי לחברות
ישראל גולדברג - מנהל הקרן, פרסומאי
ד"ר צבי ציצוביץ - מנהל מדעי, המטולוג בכיר, סגן-אלוף בדימוס, לשעבר מפקד מרפאת מומחים בחיל הרפואה
פרופ' משה בר יוסף - מראשי החוקרים במכון וולקני בבית דגן
פרופ' יפתח בן אשר - חוקר בכיר באוניברסיטת באר שבע
ד"ר נחשון קנולר - נוירולוג בכיר, מנהל המחלקה הנוירו-כירורגית בבית החולים תל השומר
ד"ר דוד הללה - יועץ מחקר, חוקר ומרצה
מיכה קניג - חבר הנהלה, החשב הראשי של חברת אגרקסקו-כרמל
אליעזר ברט – חבר הנהלה, תעשיין
עו"ד אריאל הר שושנים - יועץ משפטי, משפטן בכיר
מקורות מימון

פעילותה של הקרן, ובכללה בראש ובראשונה הענקת המלגות הכספיות למחקרים המקדמים את הטיפול, השיקום והריפוי של נפגעי חוט שדרה, נסמכת על תרומות בלבד.
הקרן פונה לתורמים מוסדיים ופרטיים ומבקשת את תרומתו של הציבור הרחב, כדי לאפשר את המשך התמיכה במחקר ובפיתוח למען נפגעי חוט השדרה בישראל.
ראו גם

פגיעה בחוט השדרה
לקריאה נוספת

"קצה חוט" - כתבה על מחקר בטכניון הממומן על ידי הקרן, עיתון מקור ראשון, 5 בנובמבר 2010
"צעד קדימה, שניים אחורה" – כתבה על מחקר בתאי גזע בסיוע הקרן שנקלע לקשיי תקציב, עיתון מקור ראשון, 26 בנובמבר 2010
שאנדור פורגאץ'

| --- | --- |

 לידה:  4 בפברואר 1890 סולנוק, האימפריה האוסטרו-הונגרית 
 פטירה:  1944 (בגיל 53 בערך) אושוויץ, גרמניה הנאצית 
 שם לידה:  Glancz Sándor 
 
עם חברי להקה אחרים
שאנדור פורגאץ' (במקור גלנץ, בהונגרית: Forgách Sándor;‏ סולנוק, 4 בפברואר 1890 – מחנה השמדה אושוויץ, 1944) היה שחקן, במאי תיאטרון יהודי-הונגרי מפורסם בטרנסילבניה שנספה בשואה. פורגאץ' היה ממקימי ומנהלי התיאטרון היהודי בקולוז'וואר.
קורות חייו

שאנדור גלנץ נולד במשפחה יהודית כבנם של איגנץ גלנץ ושל רוזליה ברגר. הוא למד באקדמיה לאמנויות (כיום שמה האוניברסיטה לאמנויות התיאטרון והקולנוע), שם סיים בהצטיינות ב-1909. הוא התחיל את הקריירה שלו בעיר פץ', ואז עבר לעיר גיור. ב-9 באוגוסט 1915, ביוז'פווארוש, בודפשט הוא נישא לאילונה פולגאר, קתולית, שהייתה מבוגרת ממנו בשנתיים, בתם של פטר פולגאר ושל אילונה אובורקה.
מ-1919 שיחק בהצלחה רבה בעיר ארד בלהקתו של מיהאי סנדראי ולאחר מכן הופיע בקלוז' בין סתיו 1921 לבין סתיו 1935, שיא התפתחותו והצלחתו האמנותית נופל על התקופה האחרונה הזו. לאחר מכן, יחד עם רז'ה אינקֶה,  ביקשו את הזיכיון לתיאטרון ארד לעונה שלאחר מכן, בה הם לא זכו. חוקי הגזע שנחקקו במהלך מלחמת העולם השנייה (במיוחד החוק היהודי השני) בודדו אותו עוד יותר. יחד עם מיהאי פקטה, הוביל את הקמת ותפעולו של התיאטרון היהודי (קולוז'וואר) הן בבימוי והן במשחק וליהוק בהופעות רבות במועדון עובדי המתכת בקלוז'.
הוא גורש ב-1944 ונספה באושוויץ.
תפקידיו העיקריים (בלבד)

אוסוולד (איבסן: רוחות)
טאנר ג'ון (שו: (Man and Superman)
פר גינט (איבסן)
בריטבורג (מיקלוש באנפי: מסקרה)
המלט (שייקספיר)
יאגו (שייקספיר אותלו)
לוציפר (אימרה מדאץ': טרגדיית האדם)
הבימוי החשוב ביותר שלו (מתוך רבים)

Hoffmanstahl: Jedermann
לקריאה נוספת

לקסיקון התיאטרון ההונגרי. עורך באמצעות החומר שנאסף של ינה ארדי ואמיל קירטי... אלדאר שופפלין. [בודפשט], איגוד השחקנים הלאומי ומכון הפנסיה, [1929]
הלקסיקון החדש של רוואי. עורך ראשי. קוגה אישטוואן טרשוי. סקסארד, Babits, 1996
הערות שוליים

↑  A házasságkötés bejegyezve a Budapest VIII. ker. polgári házassági akv. 978/1915. folyószáma alatt.